b'\n_START_ARTICLE_\nAdenski zaliv\n_START_PARAGRAPH_\n\xc3\x81denski zal\xc3\xadv je po jemenskem pristani\xc5\xa1kem mestu Aden poimenovano podro\xc4\x8dje Indijskega oceana med Jemnom na jugu Arabskega polotoka in Somalijo v Afriki. Na severozahodu se skozi Bab el Mandeb priklju\xc4\x8di Rde\xc4\x8demu morju. Meri 530 000 km\xc2\xb2. Glavna pristani\xc5\xa1\xc4\x8da v zalivu so Aden, Al Mulkalla, D\xc5\xbeibuti in Berbera._NEWLINE_Zaliv je velikega strate\xc5\xa1kega pomena za mednarodno trgovino, saj predstavlja dostop do Sue\xc5\xa1kega prekopa. Na tem obmo\xc4\x8dju deluje ve\xc4\x8d skupin novodobnih piratov z bazami v Somaliji, zato je nevarno za plovbo.'